
          องค์การบริหารส่วนตำบลน้ำจืด

          โทร. , โทรสาร ๐-๗๗๘๙-๑๖๕๖ 
....................................................................................................................
เรื่อง  การเตรียมความพร้อมในการจัดเตรียมภาชนะเก็บน้ำ


ด้วยมติคณะรัฐมนตรี เมื่อวันที่ ๑ กุมภาพันธ์ ๒๕๓๗ เห็นชอบให้วันที่ ๗-๑๔ มกราคมของทุกปี เป็นวันสัปดาห์รณรงค์ สำรวจ ซ่อม และสร้างภาชนะเก็บน้ำประจำปี  โดยมีวัตถุประสงค์เพื่อเตรียมความพร้อมในการจัดเตรียมภาชนะเก็บน้ำ ในการสำรองไว้ใช้ในฤดูแล้งอย่างเพียงพอ และเป็นการสร้างจิตให้ประชาชนมีความตระหนัก และเห็นคุณค่าของการใช้น้ำอย่างประหยัด นอกจากนี้ยังเป็นการช่วยดูแล   รักษา ซ่อม สร้างภาชนะเก็บน้ำให้ถูกสุขลักษณะ ซึ่งจะช่วยป้องกันโรคต่างๆ ที่จะเกิดขึ้นในฤดูแล้งได้อีกด้วย


เพื่อเป็นการเตรียมความพร้อมดังกล่าวฯ องค์การบริหารส่วนตำบลน้ำจืด จึงขอให้ท่านตระหนักและเห็นคุณค่าของน้ำและใช้น้ำอย่างประหยัด  ตลอดจนการก่อสร้างภาชนะเก็บน้ำชนิดต่างๆ เช่น ถังเก็บน้ำคอนกรีตเสริมเหล็ก ถังปูนฉาบ ถังเหล็กอาบสังกะสี ถังไฟเบอร์ โอ่งซีเมนต์  หรือการปรับปรุง ซ่อมแซม ทำความสะอาดภาชนะเก็บน้ำที่มีอยู่แล้ว รวมถึงการหาแหล่งน้ำเพื่อการอุปโภคบริโภคในครัวเรือน เช่น บ่อน้ำตื้น บ่อน้ำบาดาล เป็นต้น  เพื่อท่านจะได้มีน้ำอุปโภคบริโภคในช่วงฤดูแล้งอย่างเพียงพอ


จึงประชาสัมพันธ์มาให้ทราบโดยทั่วกัน
 สำนักงานปลัด อบต.
                                                                                             ๑๘ มกราคม ๒๕๕๕ 
